《拟古 其八》
宋代·张九成

促装何喧喧，西笑都门道。出门何所见，王孙媚春草。

绿鬓仍朱何，未信人间老。去去谨勿迟，功名苦不早。

君看郭令公，书二十四考。丈夫自足珍，珠金何用宝。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。